**10. IZLOŽBA BUČINOG ULJA HRVATSKE**

**i**

**3. MEĐUNARODNA IZLOŽBA BUČINOG ULJA ALPE-JADRAN**

Varaždinska županija u suradnji s Krapinsko-zagorskom županijom i ostalim županijama, dana 22. svibnja 2021. godine, organiziraju 10**. IZLOŽBU BUČINOG ULJA** **HRVATSKE i 3. MEĐUNARODNU IZLOŽBU BUČINOG ULJA ALPE-JADRAN.**

Analiza i ocjenjivanje bučinog ulja provoditi će se sukladno zahtjevima norme HRN EN ISO/IEC 17025:2007. Od kemijskog sastava bučinog ulja analizirati će se; sastav masnih kiselina, peroksidni broj, slobodne masne kiseline, …, a od senzorskih analiza provoditi će se ocjenjivanje; okus, miris, ….

**Najbolje ocjenjeno ulje (šampion izložbe) osvojiti će novčanu nagradu u iznosu od 2.000 EUR-a**.

Bučino ulje je danas prepoznatljiva sastavnica tradicionalne kuhinje kontinentalne Hrvatske, a svestrana primjena i sam način njegove uporabe dio su bogatog srednjoeuropskog gastronomskog naslijeđa. Dugogodišnjim marljivim radom, prenošenjem znanja i vještina s generacije na generaciju, proizvođači su iz sjemenki buča sa svojih polja nastojali proizvesti što kvalitetnija i ukusnija ulja. Tek posljednjih desetljeća bučino ulje dobiva potvrdu povoljnih učinaka na zdravlje i vitalnost ljudskog organizma i zasluženo mjesto na stolovima ljubitelja dobre hrane. Bučino ulje obiluje mnogim visokovrijednim, bioaktivnim spojevima s vitaminskim i antioksidativnim djelovanjem te ostalim spojevima koji pozitivno djeluju na zdravlje.

Izložba bučinog ulja poprimila je tradicionalni karakter na području Hrvatske te stoga

**POZIVAMO**

sve zainteresirane proizvođače bučinog ulja s područja Krapinsko-zagorske županije da se prijave na **10. Izložbu bučinog ulja Hrvatske i 3. Međunarodnu izložbu bučinog ulja ALPE-JADRAN** koja će se održati **u subotu 22. svibnja 2021. godine u Varaždinu.**

Molimo zainteresirane proizvođače da ispunjene prijavne obrasce (u prilogu) dostave najkasnije do **13. ožujka 2021. godine** na adresu: Upravni odjel za gospodarstvo, poljoprivredu, turizam, promet i komunalnu infrastrukturu, Krapina, Magistratska 1 ili na e-mail: ivanka.kuscar@kzz.hr; marina.krog@kzz.hr .

Prikupljanje uzoraka za ocjenjivanje bučinog ulja za proizvođače s područja Krapinsko-zagorske županije održat će se u **srijedu 24. ožujka 2021. godine od 08-12 sati** u prostorijama, Upravnog odjela za gospodarstvo, poljoprivredu, turizam, promet i komunalnu infrastrukturu, Krapina, Bobovje 52 G.

Dostavlja se **1 x 0,25 litara** i **1 x 0,50 litara** ulja u tamnim, staklenim i **neobilježenim bocama** za ocjenjivanje bučinog ulja, te **1 boca** ulja s **etiketom proizvođača** ulja u svrhu izlaganja i degustacije na navedenoj Izložbi (ukupno 3 boce ulja).

Za sva dodatna pitanja možete se obratiti u Upravni odjel za gospodarstvo, poljoprivredu, turizam, promet i komunalnu infrastrukturu Krapinsko-zagorske županije na broj telefona: 049/329-084; 049/329-049.